Fireflekket furunålbille

Fireflekket furunålbille (Cryptocephalus quadripustulatus) er en bille som tilhører familiegruppen bladbiller (Chrysomelidae). Den er utbredt nord i Europa og østover i Asia til Kaukasus.

Fireflekket furunålbille er mellom 3-4,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halsskjold (pronotum) er mørkt. Dekkvingene har uregelmessig punktur, ikke ordnet i langsgående rekker. De er mørkt, svarte, med en gul farge langs sidekanten og helt bak. Antennene er trådformet og lange i forhold til hva som er vanlig for andre bladbiller. Beina er brunlige med noen mørkere parti.

Både larvene og de voksne (imago) billene lever av å spise blad på næringsplanten.

Fireflekket furunålbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Fireflekket furunålbille Cryptocephalus quadripustulatus –  www.biol.uni.wroc.pl
 Fireflekket furunålbille Cryptocephalus quadripustulatus - Fauna Europaea
 Norsk entomologisk forening

Bladbiller
Biller formelt beskrevet i 1813
Dyr formelt beskrevet av Leonard Gyllenhaal